Арцыбіскуп Клаўдыё Гуджэроцці, звяртаючыся да прысутных з гаміліяй, адзначыў: “На маю думку, у цэнтры ўсяго стаіць любоў Бога – пункт аднясення да ўсялякай іншай любові. Бо без гэтай Божай любові ўсё астатняе губляе сваю мэту”. “Мы называем Бога Айцом, але як бы мы маглі разумець, што гэта азначае, калі б у нашай сям’і не было бацькі? – задаў пытанне Апостальскі Нунцый. – Мы называем Марыю нашай Маці і Апякункай, але як можам разумець гэта, калі ў сям’і няма мамы?”